ΓΡΑΠΤΗ ΕΡΩΤΗΣΗ P-4149/97 υποβολή: Johanna Maij-Weggen (PPE) προς την Επιτροπή (7 Iανουαρίου 1998)

Θέμα: H χρηματοοικονομιική εισφορά των Κάτω Χωρών στην Ευρωπαοκή Ένωση

Είναι αλήθεια ότι, όπως απορρέει από εκθέσεις της ολλανδικής κυβέρνησης και της Επιτροπής, υπάρχει απόκλιση απόψεων, ακόμη δε και διενέξεις μεταξύ των δύο, σχετικά με το ύψος της χρηματοοικονομικής εισφοράς των Κάτω Χωρών στην Ευρωπαϊκή Ένωση; Ποιές είναι αντιστοίχως οι θέσεις των Κάτω Χωρών και της Επιτροπής στο πλαίσιο της εν λόγω απόκλισης/διένεξης;

Ευσταθεί το γεγονός ότι, όπως δήλωσε ο Ολλανδός Υπουργός Ευρωπαϊκών Υποθέσεων ενώπιον της Κάτω Βουλής, η Επιτροπή αρνήθηκε να δεχθεί και έρριψε στον κάλαθο των αχρήστων την έκθεση σχετικά με «τις επιπτώσεις του Ρότερνταμ» στην ολλανδική συνεισφορά στην Ευρωπαϊκή Ένωση, που είχαν εκπονήσει τρεις καθηγητές του Πανεπιστημίου Erasmus του Ρότερνταμ για λογαριασμό της Επιτροπής; Μπορεί να το επιβεβαιώσει αυτό η Επιτροπή και να διευκρινίσει τί ελειπε από την εν λόγω έκθεση;

Μήπως είναι ανακριβής η ως άνω δήλωση του Ολλανδού Υφυπουργού, ενώ η Επιτροπή ζήτησε μόνο να γίνει νέος υπολογισμός για ένα ειδικό μέρος της έκθεσης; Εάν ναι, για ποιό μέρος πρόκειται και ποιές είναι οι συνέπειες ή τα αποτελέσματα του νέου αυτού υπολογισμού για τα συμπεράσματα της έκθεσης και τη θέση της Επιτροπής σχετικά με το θέμα;

Είναι αλήθεια ότι ο νέος αυτός υπολογισμός ελάχιστα επηρεάζει τη θέση της Επιτροπής η οποία ενημέρωσε μάλιστα σχετικά, δια της εσωτερικής οδού, την ολλανδική κυβέρνηση;

Μπορεί επίσης να αναφέρει η Επιτροπή αφενός με ποιόν τρόπο άλλα κράτη μέλη της Ε.Ε. εγγράφουν στην καθαρή εισφορά που καταβάλλουν στην Ευρωπαϊκή Ένωση, τις εισαγωγές και τις διαμετακομιστικές μεταφορές εμπορευμάτων μέσω των λιμένων τους, αφετέρου δε εάν ισχύει ένα ενιαίο σύστημα υπολογισμού; Κατά πόσο αποκλίνουν οι Κάτω Χώρες κατά τους υπολογισμούς τους, από το ενδεχόμενο αυτό σύστημα;

Aπάντηση του κ. Liikanen εξ ονόματος της Επιτροπής (9 Mαρτίου 1998)

Η ελεύθερη κυκλοφορία των εμπορευμάτων στο εσωτερικό της Κοινότητας δημιουργεί την πιθανότητα οι αποκαλούμενοι παραδοσιακοί ίδιοι πόροι (κυρίως των τελωνειακών δασμών) που καταβάλλονται στον προϋπολογισμό της Κοινότητας από ένα κράτος μέλος να μην αντιπροσωπεύουν απαραίτητα πληρωμές των κατοίκων αυτού του κράτους μέλους. Τα κράτη μέλη που διαθέτουν μεγάλους λιμένες συχνά εισπράττουν τελωνειακούς δασμούς για εμπορεύματα τα οποία, παρότι εισάγονται στην Κοινότητα μέσω των λιμένων τους, προορίζονται για χρήση σε άλλα κράτη μέλη. Αυτή η ανακολουθία ανάμεσα στον φορέα που εισπράττει και σε αυτόν που τελικά πληρώνει τους δασμούς μπορεί να χαρακτηριστεί ως το φαινόμενο της εισόδου.

Η μελέτη στην οποία αναφέρεται το Αξιότιμο Μέλος του Κοινοβουλίου, εκπονήθηκε από πέντε διαπρεπείς επιστήμονες των πανεπιστημίων της Αμβέρσας, των Βρυξελλών, και του Ρότερνταμ (που εργάζονται στο Ευρωπαϊκό Κέντρο Στρατηγικής Ανάλυσης). Προκαταρτικά αποτελέσματα της μελέτης παρουσιάστηκαν τον Νοέμβριο του 1997.

Μετά την παρουσίαση της μελέτης, οι ερευνητές, σε συζητήσεις με παράγοντες του Ολλανδικού Υπουργείου Οικονομικών και του Κεντρικού γραφείου στατιστικών στοιχείων (CBS), αντελήφθησαν τις σοβαρές δυσκολίες που προκύπτουν από το σύνολο των δεδομένων που χρησιμοποιήθηκαν. Συμφωνήθηκε ότι η μελέτη έπρεπε να επανεξεταστεί. Αυτή η εργασία δεν έχει ακόμα ολοκληρωθεί.

Η πρόθεση της Επιτροπής όταν ανέθεσε την εκπόνηση αυτής της μελέτης, ήταν να βοηθήσει στο να επιλυθούν οι αβεβαιότητες σε αυτό τον τομέα. Παραταύτα, η Επιτροπή δεν έχει επιβεβαιώσει τα αποτελέσματα.